**Vejledning til ansøgere**

**Indholdsfortegnelse**

[1. Indledning 3](#_Toc88474418)

[2. ESPD 3](#_Toc88474419)

[3. Referencer 3](#_Toc88474420)

[4. Serviceattest 4](#_Toc88474421)

[5. Årsregnskaber 4](#_Toc88474422)

# Indledning

I det følgende fremgår, hvad der skal fremsendes i forbindelse med ansøgning om optagelse på det dynamiske indkøbssystem.

Nedenstående skal læses sammen med den tilhørende udbudsbekendtgørelse, hvor der ligeledes fremgår råd og vejledninger. I tillæg kan Konkurrence- og Forbrugerstyrelsens notat om ”Gennemgang af reglerne om dokumentation” findes her: [Gennemgang af reglerne om dokumentation (kfst.dk)](https://www.kfst.dk/media/54605/gennemgang-af-reglerne-om-dokumentation_240220.pdf)

Ansøgere skal fremsende følgende:

* ESPD
  + Referencer (udfyldes i ESPD’et)
* Serviceattest, eller lignende for ikke-danske ansøgere
* Årsregnskaber

1. ESPD

ESPD’et udfyldes direkte i udbudssystemet ETHICS.

For at få adgang, skal ansøger være registreret eller registrere sig som bruger. Det er gratis af oprette sig som bruger.

# Referencer

Referencer udfyldes i ESPD’et.

ESPD’et skal udfyldes med tre relevante referencer vedrørende kommunikationsydelser, der samlet set dækker over ydelserne anført i udbudsbekendtgørelsen pkt. III.1.3 og er udført inden for de seneste tre år, jf. udbudsbekendtgørelsen pkt. III.1.3.

Referencerne skal indeholde følgende punkter:

* Opgavebeskrivelse
* Virksomhedens rolle i opgavevaretagelsen, herunder om opgaven er udført i samarbejde med andre og i givet fald om virksomheden har været hoved- eller underleverandør
* Kunde
* Værdi
* Tidspunkt for leverancens udførelse, datoer for kontraktindgåelsen og kontraktudløb. Såfremt leverancen er igangværende ved ansøgningstidspunkt, skal beløb for udførte ydelser på ansøgningstidspunktet angives samt tidspunktet for udførelsen (dato for start og slut).

Referencerne skal angives i ESPD afsnit IV.C. Alle referencer skal skrives i separate felter (tryk på + i ESPD dokumentet, så genereres der flere felter til at anføre referencer).

1. Serviceattest

Der skal fremsendes en serviceattest som dokumentation for en del af indholdet i ESPD’et.

Serviceattesten vedlægges i ETHICS.

Hvis ansøger er en udenlandsk virksomhed, vil ansøger via e-Certis kunne finde de oplysninger og dokumenter, der kan bruges som dokumentation i stedet for serviceattest.

# Årsregnskaber

Årsregnskaber eller uddrag heraf som dokumenterer:

* en samlet årlig omsætning på mindst 20 mio. DKK i seneste disponible regnskabsår
* positiv resultat før skat og afskrivninger i seneste disponible regnskabsår
* positiv egenkapital i seneste disponible regnskabsår

Årsregnskaberne vedlægges særskilt.